બોલિવુડ અભિનેત્રી સ્વરા ભાસ્કરે ચોંકાવનારો ખુલાસો કર્યો છે. તેણે જણાવ્યુ કે તે પણ કાસ્ટિંગ કાઉચનો શિકાર બની હતી. સ્વરાએ જણાવ્યુ કે એક મીટિંગ દરમિયાન એક વ્યક્તિ તેની પાસે આવ્યો. તે પોતાને મોટા પ્રોડ્યુસરનો મેનેજર કહેતો હતો. તેણે મારા ઘરનુ સરનામુ પૂછ્યુ. એ વખતે તે વ્યક્તિએ કંઈક એવુ કર્યુ જે ખૂબ જ ચોંકાવનારુ હતુ. સ્વરા ભાસ્કરે આ વાતનો ખુલાસો ઈન્ડિયન એક્સપ્રેસની એક ઈવેન્ટ એક્સપ્રેસ અડ્ડામાં કર્યો. સ્વરાએ આ કાર્યક્રમ દરમિયાન ઘણા મુદ્દાઓ પર પોતાના મંતવ્યો રજૂ કર્યા. આ દરમિયાન તેણે કાસ્ટિંગ કાઉચ પર પોતાનો અનુભવ શેર કર્યો.